ব্যক্তিগত কম্পিউটার
ইতালীয় ইঞ্জিনিয়ার পিয়ের জর্জিয়ো পেরোটো একটি ব্যক্তিগত ডেস্কটপ কম্পিউটার আবিষ্কার করেন যার নাম প্রোগ্রাম ১০১ এবং এটিই প্রথম বাণিজ্যিক ব্যক্তিগত ডেস্কটপ কম্পিউটার যা ইতালীয় কোম্পানি অলিভেট্টি উৎপাদন করেন। প্রকল্পটি শুরু হয়েছিল ১৯৬২ সালে। ১৯৬৪ সালে এটি ছাড়া হয় নিউ ইয়র্ক বিশ্ব মেলায়, দাম ছিল $৩২০০ এবং ভলিউম হারে উৎপাদন হয় ১৯৬৫ সালে। প্রোগ্রামা ১০১ আসার পূর্বে কম্পিউটার ছিল একেকটা ট্রাকের সমান এবং বিশেষ প্রশিক্ষণ প্রাপ্ত অভিজ্ঞরাই ব্যবহার করত। কিন্তু প্রোগ্রামার আকার ছিল একটি টাইপরাইটারের সমান যা সবার ব্যবহার করতে পারত।
হাওয়ার্ড আইকেন
আইকেন ইউনিভার্সিটি অব উইসকনসিন, ম্যাডিসনে পড়াশোনা করেন ও পরে ১৯৩৯ সালে হার্ভার্ড বিশ্ববিদ্যালয় থেকে পদার্থবিজ্ঞানে ডক্টরেট ডিগ্রী লাভ করেন। এ সময় তিনি অন্তরক সমীকরণের সাথে পরিচিত হন, যা তিনি কেবল গাণিতিক বিশ্লেষণের সাহায্যেই সমাধান করতে পারতেন। তিনি কল্পনা করেন যে একটি ইলেকট্রো-মেকানিকাল যন্ত্র তাঁর হয়ে এই পরিশ্রমের কাজগুলি করে দেবে। তিনি এর নাম দেন অটোম্যাটিক সিকোয়েন্স কন্ট্রোল্‌ড ক্যালকুলেটর, যার পরবর্তীকালে নাম হয় হার্ভার্ড মার্ক ১। গ্রেস হপারের সহায়তা ও আইবিএম-এর অনুদানে এই মেশিনটি নির্মাণ সমাপ্ত হয় ১৯৪৪ সালে। ১৯৪৭ সালে আইকেন হার্ভার্ড মার্ক ২ কম্পিউটার নির্মাণ করেন। পরবর্তীকালে তিনি আরও নির্মাণ করেন হার্ভার্ড মার্ক ৩ ও হার্ভার্ড মার্ক ৪ কম্পিউটারগুলি। মার্ক ৩-এ কিছু ইলেকট্রনিক যন্ত্রাংশ ব্যবহৃত হয়, আর মার্ক ৪ ছিল পুরোপুরি ইলেকট্রনিক।